15.10.2005 Den Europæiske Unions Tidende L 271/41 DEN UDENRIGS- OG SIKKERHEDSPOLITISKE KOMITÉS AFGØRELSE BiH/7/2005 af 20. september 2005 om udnævnelse af chefen for EU-kommandoelementet i Napoli for Den Europæiske Unions militæroperation i Bosnien-Hercegovina (2005/714/FUSP) DEN UDENRIGS- OG SIKKERHEDSPOLITISKE KOMITÉ HAR — under henvisning til traktaten om Den Europæiske Union, særlig artikel 25, tredje afsnit, under henvisning til Rådets fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (!), særlig artikel 6, og ud fra følgende betragtninger: (1) — Det Nordatlantiske Råd har ved brevveksling af henholdsvis 28. september 2004 og 8. oktober 2004 mellem generalsekretæren/den højtstående repræsentant og generalsekretæren for NATO indvilget i at stille stabs- chefen for den fælles styrkekommandos hovedkvarter i Napoli til rådighed som chef for EU-kommandoelementet i Napoli. (2) —EU's Militærkomité har støttet henstillingen fra EU's øverstbefalende for operationen om at udnævne stabs- chefen for den fælles styrkekommandos hovedkvarter i Napoli, generalløjtnant Giuseppe MARANI (udnævnelsen besluttet, men endnu ikke effektueret), til chef for EU- kommandoelementet i Napoli for Den Europæiske Unions militæroperation i Bosnien-Hercegovina. (3) — Rådet har i medfør af artikel 6 i fælles aktion 2004/570/FUSP bemyndiget Den Udenrigs- og Sikker- hedspolitiske Komité til at udøve den politiske kontrol med og den strategiske styring af EU-militæroperationen. (4) — I overensstemmelse med artikel 6 i protokollen om Danmarks stilling, der er knyttet til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbej- delsen og gennemførelsen af Den Europæiske Unions afgørelser og aktioner, som har indvirkning på forsvars- området. (5) — Det Europæiske Råd vedtog på mødet i København den 12. og 13. december 2002 en erklæring, hvorefter »Berlin plus«-ordningerne og gennemførelsen heraf kun gælder for de EU-medlemsstater, der også er enten NATO- medlemmer eller parter i »partnerskab for fred«, og som derfor har indgået bilaterale sikkerhedsaftaler med NATO — TRUFFET FØLGENDE AFGØRELSE: Artikel 1 Generalløjtnant Giuseppe MARANI (udnævnelsen besluttet, men endnu ikke effektueret) udnævnes herved til chef for EU- kommandoelementet i Napoli for Den Europæiske Unions mili- tæroperation i Bosnien-Hercegovina. Artikel 2 Denne afgørelse har virkning fra dagen for vedtagelsen. Udfærdiget i Bruxelles, den 20. september 2005. På Den Udenrigs- og Sikkerhedspolitiske Komités vegne J. KING Formand ()) EUT L 252 af 28.7.2004, s. 10.